SIRI ผนึก “พลัส พร็อพเพอร์ตี้” ทุ่ม 60 ลบ.รุกธุรกิจ “LIV-24”ยกระดับความปลอดภัยที่พักอาศัย
SIRI ผนึก “พลัส พร็อพเพอร์ตี้” ทุ่มเงิน 60 ลบ.รุกธุรกิจ “LIV-24” ยกระดับความปลอดภัยที่พักอาศัย
SIRI ผนึก “พลัส พร็อพเพอร์ตี้” ทุ่มเงิน 60 ลบ.รุกธุรกิจ “LIV-24” ยกระดับความปลอดภัยที่พักอาศัย
9 ต.ค. 2562

นายทวิชา ตระกูลยิ่งยง ประธานผู้บริหารสายงานเทคโนโลยี บริษัท แสนสิริ จำกัด (มหาชน) หรือ SIRI เปิดเผยว่า บริษัทร่วมมือกับพลัส พร็อพเพอร์ตี้ ลงทุน 60 ล้านบาท สำหรับหน่วยธุรกิจใหม่ LIV-24 เพื่อเตรียมพร้อมส่งต่อมาตรฐานด้านเทคโนโลยีความปลอดภัย ด้วยศูนย์ควบคุมแบบเรียลไทม์ 24 ชั่วโมง อย่างเต็มรูปแบบแห่งแรกและหนึ่งเดียวของวงการอสังหาริมทรัพย์ไทย เพื่อสร้างความพึงพอใจระดับสูงสุดให้กับลูกบ้านแสนสิริครอบคลุม 47 โครงการของแสนสิริภายในปี 63
สำหรับ LIV-24 เป็นเวอร์ชั่นอัพเกรดสุดล้ำต่อยอดจากความสำเร็จของ Smart Command Centre ที่ยกระดับความปลอดภัย จากส่วนกลางเข้าสู่ที่พักอาศัย ด้วยการเชื่อมต่อสัญญาณ Intrusion Alarm แจ้งเตือนเมื่อมีการบุกรุกเข้าสู่ตัวบ้าน และ ระบบ Smart Meter โซลูชั่นตรวจสอบและแจ้งเตือน เมื่อมีการใช้น้ำประปาและไฟฟ้าที่ผิดปกติในที่พักอาศัย
นายทวิชา กล่าวว่า บริษัทเดินหน้าอย่างต่อเนื่อง ในการนำเทคโนโลยีมาใช้เพื่อปลดล็อคประสิทธิภาพการขับเคลื่อนธุรกิจอย่างครอบคลุม ตั้งแต่การพัฒนาโครงการ (Product) การเพิ่มประสิทธิภาพการทำงาน (Process) ไปถึงการสร้างสรรค์บริการ (Service) และเพื่อตอกความเป็นต้นแบบองค์กรนวัตกรรมของธุรกิจอสังหาริมทรัพย์ไทย บริษัทเตรียมนำเทคโนโลยีแห่งอนาคต เช่น Facial Recognition ระบบการจัดเก็บและจดจำใบหน้าของบุคคลที่เข้ามาในโครงการ, Sansiri’s First Smart Home Model ที่รวบรวมเทคโนโลยีเพื่อส่งมอบความสะดวกสบาย ความปลอดภัยและช่วยประหยัดพลังงาน
พร้อมยกระดับ คุณภาพชีวิตของลูกบ้าน และ Digital Security Service การบริหารความปลอดภัยด้วยการเอาระบบดิจิทัลมาแทนที่การทำงานแบบดั้งเดิมในโครงการแนวราบและแนวสูงของบริษัทภายในไตรมาส 4/62
ด้านนางภัสสรีภัคว์ ศรีกัญจนานนท์ ผู้อำนวยการฝ่ายปฏิบัติการ LIV-24 บริษัท พลัส พร็อพเพอร์ตี้ จำกัด กล่าวว่า ในปีหน้า LIV-24 ภายใต้หน่วยธุรกิจการบริหารจัดการโครงการอสังหาริมทรัพย์ (Property Management) ของ พลัส พร็อพเพอร์ตี้ฯ วางแผนเชื่อมต่อกับระบบบริหารจัดการความปลอดภัย (Security Monitoring) และระบบวิศวกรรม อาคารส่วนกลาง (IoT Facility Management) เพิ่มเติมอย่างต่อเนื่อง ด้วยระบบ IoT Facility Management ในพื้นที่ส่วนกลางของโครงการแนวราบ
และเตรียมยกระดับความปลอดภัยจากพื้นที่ส่วนกลางเข้าสู่ที่พักอาศัย ด้วยการเชื่อมต่อสัญญาณ Intrusion Alarm แจ้งเตือนเมื่อมีการบุกรุกเข้าสู่ตัวบ้านในโครงการแนวราบ และระบบ Smart Meter โซลูชั่นตรวจสอบและแจ้งเตือน เมื่อมีการใช้น้ำประปาและไฟฟ้าที่ผิดปกติในที่พักอาศัยในโครงการแนวสูง ตลอดจนวางแผนเตรียมขยายทีมเจ้าหน้าที่ผู้ชำนาญการรวม 10 คน เพื่อรองรับการขยายฐานลูกค้าใหม่ของแสนสิริอย่างต่อเนื่องในอนาคต